**Adatvédelmi tájékoztató**

**9. melléklet**

Szekszárd Megyei Jogú Város Önkormányzata (a továbbiakban: „**Önkormányzat**”) *a gyermekek védelméről és a gyámügyi igazgatásról* szóló 1997. évi XXXI. törvény (a továbbiakban: „**Gyvt**.”) 21/A.§ (3) bekezdés ab) alpontjára tekintettel köteles biztosítani az intézményi gyermekétkeztetést a közigazgatási területén a Tankerület által fenntartott nem bentlakásos nevelési-oktatási intézményekben, valamint a Gyvt. 21/A. § (5) bekezdés b) pontjára tekintettel az önkormányzat közigazgatási területén a Tankerült által fenntartott kollégiumban. A Gyvt. 146. §-a alapján továbbá a (ha törvény kivételt nem tesz) a személyes gondoskodást nyújtó gyermekjóléti alapellátás keretében biztosított gyermekétkeztetésért térítési díjat (a továbbiakban: „**térítési díj**”) kell fizetni. A térítési díjat az ellátást igénybe vevő gyermek esetén a szülői felügyeletet gyakorló szülő vagy más törvényes képviselő, illetve az ellátást igénybe vevő gondnokolt esetében a törvényes képviselő a szolgáltatást biztosító intézménynek köteles megfizeti. Ebből következően az étkeztetéssel kapcsolatos térítési díjakat az Önkormányzat kezeli, illetve tartja nyilván az étkeztetéssel kapcsolatos kedvezményeket, illetve mentességeket is.

Az Önkormányzat jelen adatkezelési tájékoztató útján tesz eleget a gyermekétkeztetés biztosításával megvalósuló adatkezeléssel kapcsolatos tájékoztatási kötelezettségének, illetve mutatja be az adatkezelésre vonatkozó jellemzőket, így különösen az adatok gyűjtését és felhasználását.

1. **Adatkezelő adatai**

Neve: Szekszárd Megyei Jogú Város Önkormányzata

Címe: 7100 Szekszárd, Béla király tér 8.

Telefonszáma: 74/504-100

Fax száma: 74/510-251

E-mail címe: postmaster@szekszard.hu

Képviselője: Berlinger Attila polgármester

Adatvédelmi tisztviselőjének neve: HANGANOV Kft.- Dr. Papp Bálint

Adatvédelmi tisztviselő e-mail címe: [dpo@hanganov.hu-](mailto:dpo@hanganov.hu-) [dr.papp.balint@hanganov.hu](mailto:dr.papp.balint@hanganov.hu)

1. **Az adatkezelés célja, jogalapja:**

Az adatkezelés célja, hogy az Önkormányzat teljesíteni tudja a Gyvt.-ben meghatározott feladatát, vagyis képes legyen biztosítani az intézményi gyermekétkeztetést a közigazgatási területén a Tankerület által fenntartott nem bentlakásos nevelési-oktatási intézményekben, valamint kollégiumokban. Az Önkormányzat ennek megfelelően nyilvántartást vezet a gyermekétkeztetést igénylő gyermekekről, kezeli a normatív kedvezményre jogosultság megállapításához szükséges adatokat, vezeti a gyermekek tekintetében az igényelt étkezéseket, valamint kezeli a gyermekétkezéssel kapcsolatos befizetéseket, követi az étkezésekkel kapcsolatos teljesítéseket, tartozásokat, illetve szükség esetén intézkedik a díjak beszedésének, megfizetésének biztosítása végett.

Speciális étkezést igénylő, fogyatékkal élő, illetve gyermekvédelmi kedvezményre jogosult gyermek esetén (például liszt és/vagy tej érzékenység esetén, mozgáskorlátozott, látás sérült, gondozásba vett, sajátos nevelési igényű gyermek esetén), az egészségügyi, szociális állapotra tekintettel igényelt étkeztetési díj-kedvezmény igénybe vételéhez az ellátás igénylésekor a szülőnek szükséges az adatkezelő számára rendelkezésre bocsátania az ezt alátámasztó dokumentációt, így különösen a szakorvos által kiállított orvosi igazolást, illetve a szakértői bizottság által kiállított szakvéleményt, valamint a gyermekvédelmi kedvezményről, nevelésbe vételről, utógondozói ellátásról szóló határozat másolatát. Az orvosi igazolás, a szakértői vélemény, a gyermekvédelmi kedvezményről, nevelésbe vételről, utógondozói ellátásról szóló határozat száma, illetve annak másolata megőrzésre kerül az elszámolás, díjfizetés jogszerűségének igazolása céljából.

A három vagy több gyermeket nevelő családok (nagycsaládosok) esetében gyermekétkeztetés normatív kedvezményének igénybevételéhez szükséges a Magyar Államkincstár által kiállított igazolás rendelkezésre bocsátása az adatkezelő számára.

A fentiekre tekintettel az **adatkezelés jogalapja –** a Gyvt**.** hivatkozott rendelkezésére is tekintettel – *a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről* szóló 2016. április 17-i 2016/679/EU európai parlamenti és tanácsi rendelet (a továbbiakban: „**GDPR**”) 6. cikk (1) e) pontja szerinti, az Önkormányzatra ruházott közfeladat végrehajtásához szükséges, melyhez speciális étkezés esetén a GDPR 9. cikk (2) bekezdés b), illetve h) pontjai teremtik meg a lehetőséget.

1. **Az érintettek köre, kezelt adatok köre**

Az intézményi gyermekétkeztetés biztosítása során az Önkormányzat az ellátást igénybe vevő gyermek, illetve a szülői felügyeletet gyakorló szülője, vagy más törvényes képviselője tekintetében az alábbi adatokat kezeli:

* Gyermek neve;
* Anyja neve;
* Gyermek születési helye és ideje;
* Gyermek lakcíme;
* Szülő, vagy más törvényes képviselő neve, születési helye és ideje, anyja neve, lakcíme és telefonszáma;
* Szülő, vagy más törvényes képviselő bankszámlaszáma (csoportos beszedési megbízás esetén);
* Amennyiben nagycsaládosokról van szó, a családban lévő ugyanazon intézménybe járó gyermekek neve, születési helye és ideje;
* A gyermek étkeztetésével kapcsolatos különleges adatokat, így különösen az egészségügyi állapot miatt indokolt diétás (liszt és/vagy tejmentes) étkezésre vonatkozó adatokat, illetve az ezt alátámasztó orvosi igazolást;
* Tartósan beteg vagy fogyatékkal élő gyermek esetén a fogyatékosságot alátámasztó orvosi igazolás;
* Sajátos nevelési igényű gyermek esetén a szakértői bizottság szakvélemény;
* Gyermekvédelmi kedvezményről szóló határozat másolata;
* Nevelésbe vett gyermek esetén a nevelésbe vételt elrendelő határozat;
* A Magyar Államkincstár által kiállított igazolás (Nagycsaládosok esetén);
* utógondozói ellátás esetén a gyámhatóság határozata.

1. **Az adatkezelés címzettjei, illetve az igénybe vett adatfeldolgozók megnevezése**

Az adatkezelés során az érintettekre vonatkozó adatokat az alábbi személyek ismerhetik meg:

* Azon nevelési-oktatási intézmény, melynek a gyermek a tanulója,

Az érintett adatai főszabály szerint harmadik államba nem kerülnek továbbításra, azonban amennyiben az adatok harmadik országba, vagy nemzetközi szervezet részére történő továbbítására kerülne sor, akkor az adatok védelméről megfelelő garanciákat tartalmazó nemzetközi kötelezettségvállalások alapján a címzett állam, közhatalmi szerv, illetve nemzetközi szervezet gondoskodik.

1. **Az adatkezelés időtartama**

A térítési díjak megállapítása érdekében felvett adatokat az Önkormányzat a számvitelről szóló 2000. évi C. törvény 169. § (2) bekezdése alapján 8 évig őrzi meg.

1. **Érintettet megillető jogok**

Az érintett kérelmezheti a rá vonatkozó személyes adatokhoz való hozzáférést (az adatkezelésre vonatkozó tájékoztatás nyújtását), az Önkormányzat által kezelt adatok helyesbítését, törlését vagy kezelésének korlátozását, és tiltakozhat a személyes adatainak kezelése ellen. Tekintettel arra, hogy az adatkezelés jogalapja a jogi kötelezettség teljesítése, valamint közhatalom gyakorlása ezért az érintett az adathordozhatóság jogával nem élhet, mivel annak jogszabályban foglalt feltételei nem állnak fenn.

Amennyiben az érintett úgy ítéli meg, hogy az adatkezelés a GDPR vagy az Infotv. rendelkezéseibe ütközik, illetve sérelmesnek véli, ahogy az Önkormányzat személyes adatait kezeli, úgy panasszal fordulhat az Önkormányzat Adatvédelmi tisztviselőjéhez, vagy az Önkormányzathoz közvetlenül.

Ha a panasza ellenére továbbra is sérelmezi azt, ahogy az Önkormányzat kezeli az adatait, vagy közvetlenül hatósághoz szeretne fordulni, akkor bejelentéssel élhet a Nemzeti Adatvédelmi és Információszabadság Hatóságnál (cím: 1125 Budapest, Szilágyi Erzsébet fasor 22/c, postacím: 1530 Budapest, Pf.: 5. E-mail: [ugyfelszolgalat@naih.hu](mailto:ugyfelszolgalat@naih.hu), honlap: [www.naih.hu](http://www.naih.hu)).

Lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím) szerinti törvényszéknél (<http://birosag.hu/torvenyszekek>) nyújtja-e be keresetét. A lakóhelye vagy tartózkodási helye szerinti törvényszéket megkeresheti a <http://birosag.hu/ugyfelkapcsolati-portal/birosag-kereso> oldalon.